Uutisissa: Terminaalivaiheen potilaille luvattiin viikkoja, -
mutta he saavat lisävuosia. Vierailimme syöpäsairaalassa, -
jossa pelastetaan ihmishenkiä ympäri maailmaa.
Ja: Korkein oikeus käsittelee tapausta, joka voi rajoittaa abortteja.
Elämän puolustajien mukaan hetki voi olla historiallinen.
Lisäksi: Israeliin ei sulkujen takia pääse tänä jouluna, -
mutta voit silti päästä Pyhän maan makuun.
KRISTILLISEN MAAILMAN UUTISET
Tervetuloa uutisten pariin. Olen Gary Lane.
Michelle Tucker, 46, sai vain viikkoja elinaikaa.
Hän ei antanut periksi. Hän meni kristilliseen sairaalaan, -
joka on toiminut 60 vuotta.
George Thomas vieraili Toivon keidas -sairaalassa Meksikon Tijuanassa.
Elokuu 2017. Michelle Tucker muistaa onkologin sanat -
sinä päivänä lääkärin vastaanotolla.
Minulle kerrottiin, että eläisin nelisen viikkoa.
Kolmen lapsen äiti, 46, oli taistellut syöpää vastaan 19-vuotiaasta.
Se alkoi rinnasta ja levisi ensin kilpirauhaseen, sitten haimaan.
Ajattelin, että vien lapset rannalle ensimmäiseksi viikoksi -
ja istun vain rannalla. Samaan aikaan mietin: -
"Kuka sinä olet kertomaan, milloin lähtö tulee?"
"Sen määrittää vain yläkerran Herra." Enkä vähättele lääkäreitä.
Hän tutki vaihtoehtoisia syöpähoitoja -
ja päätyi Toivon keidas -sairaalaan.
Kun syöpä todetaan, ei heti matkusteta Tijuanaan Meksikoon.
Mutta siinä vaiheessa kun lääkärit nostavat kätensä pystyyn, -
silloin tyypillisesti tullaan meille.
San Diegosta 40 kilometriä etelään heti Meksikon rajan takana -
Jumala antaa hänelle jatkoaikaa sairaalan kautta, Tucker uskoo.
Heti kun kävelee ovesta sisään, kokee valtavan hengellisen läsnäolon.
Pastori laulaa ja rukoilee kanssasi. Sinusta tulee perhettä.
Syöpä on ollut remissiossa nyt kaksi vuotta.
Edesmennyt meksikolainen lääkäri Ernesto Contreras -
perusti Toivon keitaan vuonna 1963.
Hän uskoi syöpähoidoissa holistiseen lähestymistapaan.
Poika tri Francisco Contreras on nyt sairaalan hallituksen johtaja.
Isän mielestä onkologian ja ylipäätään lääketieteen ongelma on se, -
että meistä on tullut ihmiskehon mekaanikkoja.
Ajatus Toivon keitaasta syntyi 1960-luvun alussa, -
kun Contrerasin isä lähti lähetysmatkalle Kreikkaan.
Siellä hän oivalsi kolme tärkeää elementtiä, -
jotka tänä päivänä ovat sairaalan ydinperiaatteita.
Contreras kertoo, että perinteisessä onkologiassa syöpä yritetään tuhota.
Lääkäri-isä halusi sairaalan hoitavan potilaiden emotionaalista, -
hengellistä ja fyysistä hyvinvointia.
Kolmannen polven Daniel Kennedy on sairaalan toimitusjohtaja.
Olemme Tijuanan ainoa sairaala, jonka palkkalistoilla on pastori.
Hän rukoilee potilaiden puolesta joka päivä ja ylistää aamuisin.
Pastori on Ernesto Lopez.
Aiemmin hän veti Tijuanassa seurakuntaa.
Nyt hän auttaa potilaita hengellisissä ja emotionaalisissa tarpeissa.
Oletko nähnyt ihmeitä? -Paljon. Parantumis- ja pelastumisihmeitä.
Perinteisten hoitojen lisäksi sairaala antaa vaihtoehtoisia hoitoja, -
kuten kehon lämmittämistä, otsonihoitoa -
ja dentriittisolurokotteeseen perustuvaa immunoterapiaa.
Sairaala on hoitanut yli 100 000:ta syöpäpotilasta 60 maasta.
Valtaosa tulee USA:sta. Aivan rajan takana on San Diego.
Vastaat kaikesta, mitä tulee potilaan lautaselle sairaalassa.
Rosa Tessada on sairaalan ravintofysiologi.
Tessada on kehittänyt yhdessä keittiöhenkilökunnan kanssa -
syöpähoitoja tukevan kasvispohjaisen ruokavalion.
Aterioista 90 prosenttia on kasvispohjaisia.
Emme vaadi ketään luopumaan tottumuksistaan.
Rohkaisemme vain lisäämään kasviksia ja vihanneksia -
ja vain nauttimaan ruoasta.
Sairaala kasvattaa vihanneksia kattopuutarhassa -
ja opettaa valmistamaan terveellistä ruokaa.
Näytämme, että terveellistä ruokaa voi valmistaa nopeasti ja helposti.
Vaihtoehtoisista hoidoista ja muusta ollaan montaa eri mieltä.
Esimerkiksi Amerikan syöpäyhdistys toteaa, -
ettei kaikkien hoitojen tehoa syöpää tai sen oireita vastaan ole todistettu.
Se suositteleekin keskustelemaan hoitomuodoista oman lääkärin kanssa.
Toivon keidas esittelee mielellään Michellen kaltaisia onnistumisia.
Silti se muistuttaa, etteivät kaikki parane. Contreras uskoo kuitenkin, -
että kaikki ovat ansainneet hoitoa Kristuksen rakkaudella.
Uskon, että toivo on tehokas työkalu -
ja että sitä pitää olla kaikilla potilailla.
Contreras sanoo, että hän ja lääkärit, hoitajat, ravintofysiologi, pastorit -
ja sielunhoitajat neuvottelevat vain lisäajasta.
En pysty takaamaan mitään. En edes omasta puolestani.
Voin taata vain, että istun vierelläsi ja teen kaiken mahdollisen.
Pyydän sinulle lisäaikaa. Jumala vastaa: "kyllä", "ei" tai "ehkä".
George Thomas, Tijuana, Meksiko.
Tulossa: Taistelu elämän puolesta on saavuttanut historiallisen vaiheen.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Korkein oikeus herätti elämän puolustajissa varovaista optimismia.
Kumoavatko tuomarit vuoden 1973 päätöksen, -
joka laillisti abortit USA:ssa?
Heather Sells raportoi oikeussalista ja protesteista rakennuksen ulkopuolelta.
Korkein oikeus laillisti abortit lähes 50 vuotta sitten.
Nyt sen tuoreessa konservatiivi- enemmistössä näkyy merkkejä, -
että se saattaa sallia osavaltioille oikeuden kieltää myöhäiset abortit.
Aborttioikeus ei perustu tekstiin vaan abstrakteihin käsitteisiin.
Mississippiä edustava Scott Stewart puolusti osavaltion 15. viikon rajaa -
ja esitti, ettei aborttioikeus ole perustuslaillinen.
Tuomari Clarence Thomas myötäili.
Jos puhuisimme toisesta lisäyksestä, tietäisin tarkasti, mistä puhuisimme, -
tai neljännestä lisäyksestä, sillä ne on kirjoitettu sinne.
Mikä nimenomainen oikeus on tämä, josta me puhumme?
Stewart: Päätös kuuluisi osavaltioille, ei korkeimmalle oikeudelle.
Sanot, että perustuslaki ei mainitse aborttia eikä siten ota kantaa.
Eli perustuslaki ei puolla elämää -
eikä myöskään valinnanvapautta aborttiasiassa.
Se jättää asian kansan tai kongressin päätettäväksi. Pitääkö paikkansa?
Pitää. Kansa päättää.
Mississippin aborttiklinikan johtaja kehotti tuomareita -
puolustamaan naisten vapautta ja sanoi, että abortti on naisille turva.
Korostimme, miten tärkeä aborttioikeus on ollut -
naisten koulutukselle, terveydelle ja elämälle.
Liberaalit tuomarit varoittavat, että jos laki kumotaan, -
oikeus menettää kansan luottamuksen.
Selviytyykö instituutiomme siitä, -
että kansalle jää tästä sellainen maku, -
että perustuslaki ja sen tulkinta ovat vain poliittisia temppuja?
Tara Mergener jututti huolestuneita abortin kannattajia -
ja toiveikkaita elämän puolustajia.
Korkeimman oikeuden rakennukselle on saapunut kummankin kannattajia -
tuomarien harkitessa tapausta, joka voi muuttaa maan aborttilait.
Historiallinen hetki.
Moni joutuisi suureen vaaraan.
Asiantuntijatkaan eivät osaa sanoa, mikä on päätös.
Vaikea sanoa, vaikka olen erikoistunut perustuslakiin.
Tuomarien puheenvuorojen jälkeen -
molemmilla puolilla uskottiin, että tulee muutos.
Olen toiveikas, että laki menee nurin -
joko tällä kerralla tai ensi kerralla tai sen jälkeen.
Menemme koko ajan eteenpäin.
Tuomari John Roberts saattaa estää lain kumoamisen, -
mutta molemmat puolet varautuvat kumoamiseen.
Täten päätös siirtyisi osavaltioille. Syntyisi uusi keskustelu -
ja kenties hätä odottavien naisten ja uusien äitien auttamiseksi.
Heather Sells, CBN News.
Opettaja Tanner Cross Pohjois-Virginiasta voitti oikeusjutun -
koulun transsukupuolisuuslinjauksista.
Hän kertoo kokemuksen kasvattaneen luottamusta Jumalaan.
Loudounin piirikunnan koululautakunta palautti viran hänelle.
Tara Mergener jatkaa.
Tanner kertoo, että tämä on iso voitto -
hänelle sekä kasvattajille ja uskoville, jotka haluavat puolustaa kantaansa.
Loudounin koulut eivät voi enää rangaista minua -
toukokuisesta puheestani. Se kertoo opettajille yhteisössämme -
ja ehkä koko maassa, -
että jos haluaa puolustaa oppilaitaan koululautakunnan kokouksessa -
vahingollisilta ideologioilta, joita lautakunta haluaa kenties tuoda -
tai joita yritetään ujuttaa opetukseen, tuo kantasi esiin.
Koululautakunta yritti keväällä hiljentää Crossin, kun hän sanoi, -
ettei hän kutsu oppilaita näiden ilmoittamilla pronomineilla.
Olen opettaja, mutta palvelen ensin Jumalaa.
En kutsu biologista poikaa tytöksi tai päinvastoin, -
sillä se on vastoin uskoani ja lapsen haitaksi.
Näiden sanojen takia Cross hyllytettiin. Koulutoimen mukaan -
linjauksella 8040 pyritään luomaan tasa-arvoa transsukupuolisille, -
Cross sanoo, että se rikkoo uskonnon- ja sananvapautta.
Uskoni takia koululautakunnan kokoukseen.
Tanner saa nyt jatkaa työssään. Hyllytys pyyhitään hänen tiedoistaan.
Piirikunta korvaa hänelle oikeudenkäyntikuluja 20 000 dollaria.
Tanneria edustanut Alliance Defending Freedom on tyytyväinen.
Tapaus mielestäni osoittaa, -
ettei perustuslaki tarjoa poikkeusta tietyille ideologioille -
tai tietyille näkemyksille, joista ei tykätä. Ei, se kattaa kaiken.
Cross kertoo koettelemuksen lähentäneen häntä Jumalaan.
Opin luottamaan Jumalaan enemmän. Uskoni kasvoi, -
ja se kasvaa koko ajan.
Uskomme Jumalan suoneen meille voittoja, koska olemme kuuliaisia.
ADF, Cross ja kaksi muuta opettajaa Loudounin piirikunnasta -
jatkavat oikeustaistelua linjauksesta 8040, -
joka sallii transsukupuolisten käyttää -
sukupuoli-identiteettiään vastaavaa vessaa.
Washingtonista Tara Mergener, CBN News.
Daystar-kanavan perustaja ja johtaja Marcus Lamb kuoli 30.11.
Kanava ilmoitti, että hän menehtyi koronataudin komplikaatioihin.
Lamb alkoi saarnata 15-vuotiaana ja perusti seurakunnan vuonna 1981.
Hän perusti Alabaman ensimmäisen kristillisen tv-kanavan vuonna 1985 -
ja Daystar-kanavan vuonna 1997. CBN:n perustaja Pat Robertson -
muisteli häntä sanomalla, että miljoonat tulevat muistamaan hänet.
Häntä jäivät suremaan vaimo Joni ja kolme lasta. Hän oli 64-vuotias.
Tulossa: Joulurauhaa Betlehemissä.
Korona on sulkenut Jeesuksen syntymäkaupungin.
Turistit eivät pääse Pyhään maahan, mutta Pyhä maa tuodaan heille.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Jumalan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Hei taas. Kun koronapandemia iski Israeliin, -
monet kristittyjen yritykset menivät lähes konkurssiin.
Kaksi vuotta myöhemmin kauppiaita autetaan yhä -
jatkamaan paikassa, jossa kaikki alkoi 2 000 vuotta sitten. Chris Mitchell.
V. 2020 Vanhankaupungin torilla eli Shukissa ei juuri näkynyt turisteja.
Tänä vuonna turistimäärät alkoivat taas kasvaa, -
mutta omikron-muunnos on saanut Israelin sulkemaan taas rajat.
Monet liikkeet ovat lopettaneet.
Monet ihmiset ovat vaihtaneet alaa.
Neljä tai viisi naapuriani on lähtenyt, ja tämä on pieni alue.
Pandemia iski myös Betlehemiin, joka normaalisti kuhisee turisteja.
Koronan takia Betlehemissä ei näy turisteja.
Mutta toivomme, että ensi vuonna näemme täällä taas amerikkalaisia.
Zak Mishriky on kolmannen sukupolven kristitty kauppias.
Kristityt täällä tarvitsevat tukea, hän sanoo.
Tukeminen on tärkeää, sillä Kristus on ainoa vastaus Jerusalemille.
Jerusalemissa tarvitaan kristittyjä, jotta voimme kohdata ihmisiä täällä -
ja kertoa heille toivosta.
Viime vuonna Mishriky avasi verkko- kaupan: zaksjerusalemgifts.com.
Verkkokauppa on ainoa yhteys Jerusalemista maailmaan.
Puisia seimiasetelmia, Jeesuksen ajan kolikoita, öljylamppuja.
Mishrikyn joululahjavalikoima on laaja.
Hän haluaa tarjota merkityksellisiä lahjoja ja tukea Pyhän maan kristittyjä.
Pyrin siihen, että kaikilla lahjoilla on yhteys Raamattuun, -
perinteeseen ja Lähi-idän kristittyihin.
Tässä auttaa juutalainen, koronavuonna perustettu Artza Box.
Yritys vie Pyhää maata Pohjois-Amerikan kristityille.
Perustaja Itai Schimmel esitteli tuotteita Jerusalemin studiossamme.
Pohdimme, miten auttaa ja tukea pienyrityksiä ja järjestöjä Israelissa -
ja samalla rakentaa siltaa erityisesti kristittyihin Amerikassa.
Antaa heille merkityksellinen ja hauska kokemus Israelista.
Viedä heidät ikään kuin matkalle.
Tilaaja saa paketin Pyhästä maasta neljästi vuodessa.
Lahjat ovat paikallisten, kuten Jamil Hoshin, valmistamia.
Tämän kuun teemana ovat Jeesukseen liittyvät paikkakunnat.
Meillä on Betlehem, Jerusalem, Galilea ja Nasaret.
Kaksi lahjaa kultakin paikkakunnalta.
Teema sopii meistä jouluun. Juhlimme Jeesuksen syntymää.
Halusimme neljä tärkeintä paikkakuntaa Hänen elämässään -
jouluksi toimitettavaan laatikkoon.
Tänäkin jouluna mukana on -
Jamil Hoshin oliivipuuveistoksia Betlehemistä.
Uutta tänä vuonna on lahja taiteilija Noa Attiasilta.
Valmistin Artzalle kodin siunauksen. Näytän sen.
Siinä siunataan kotia rauhalla.
Kaikki tarvitsevat nyt rauhaa kaikkialla.
Se on siunaukseni kaikille kodeille.
Artza on nyt työskennellyt 42 yrityksen ja 8 hyväntekeväisyysjärjestön kanssa.
Schimmelille se on osa juutalaista tikkun olam -hyväntekeväisyyttä.
Minulle tikkun olam merkitsee sitä, -
että autan ihmisiä yhteyteen Israelin ja Pyhän maan kanssa -
ja samalla tuetaan pienyrityksiä Israelissa.
Paketti herättää Pyhän maan eloon, sanoo Schimmel.
Lahjoja jaetaan sukulaisille -
ja esitellään mm. seurakunnassa, oppilaille tai lastenlapsille.
Paketti liikuttaa. Se on aito kokemus, joka koskettaa sydäntä.
Mishrikykin uskoo, että tänä aikana tarvitaan toivoa.
Tämä aika ei ole helppo.
Yritämme lahjojen ja tuotteiden avulla viedä ihmisille toivoa.
Jumala ei ole hylännyt meitä. Hän on ollut ja on uskollinen.
Niinpä meillä on toivoa. Joulun pitäisi tuoda toivoa.
Chris Mitchell, Jerusalemin Vanhakaupunki.
Linkki Zakin verkkokauppaan ja Artza-pakettien tilauslinkki -
on kotisivuillamme osoitteessa cbnnews.com.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Monessa perheessä adventti on kiireistä aikaa.
Yksi äiti pyrkii levittämään joulun valmisteluihin rauhaa.
Jennifer Wishon kertoo, miten.
Joulu on ihanaa aikaa, -
mutta ollaan rehellisiä, monessa perheessä se on kaaosta.
Joulujuhlat, leipomukset, lahjaostokset.
Kun aatto lopulta saapuu, monet ovat aivan näännyksissä.
Äiti ja isoäiti Melissa Carey on kokenut sen.
Haluan auttaa äitejä pääsemään eroon joulukaaoksesta -
ja luomaan tarkoituksellisen ja rauhallisen adventin.
Carey kaipasi adventtikalenterilta muutakin kuin -
"Mariaa, Joosefia ja kameleita."
Halusin seimiasetelmalta enemmän.
Halusin kalenterilta muutakin kuin vanhaa suklaata.
Kertomushan on tosi syvä ja rikas.
Hän laati sellaisen kaikkien nautittavaksi.
Vertasin sitä, millaisia seimiasetelmia maailma tarjoaa ja mitä Sana tarjoaa.
Mitä Sanassa kerrotaan syntymästä? Mitä Raamattu kertoo?
Sen pohjalta loin joulukalenterin.
Hänen joululokerikossaan jokaisen päivän lokero -
sisältää aina yhden hahmon syntymäkertomuksesta.
Ne tulevat suoraan Raamatusta. Halusin aloittaa sovituksen käsitteellä.
Sovitusta on tosi vaikea ymmärtää, mutta juuri sen takia Jeesus tuli.
Ensimmäisenä päivänä ylipappi Sakarias -
menee Kaikkeinpyhimpään toimittamaan syntien sovitusuhrin.
Mukana tulee kirja, jossa on joka päivälle teksti -
Raamatusta ja historiasta sekä kysymyksiä -
johdattamaan keskusteluun kertomuksesta.
Yksi suosikkipäiviäni on Betlehem.
Puhumme siitä, kuinka Betlehem on pieni kylä Jerusalemin eteläpuolella.
Luemme Vanhan testamentin historiaa ja punomme yhteen profetioita.
Profeetta Miikan mukaan -
Betlehemistä tulee maailman Vapahtaja.
Suosikkiosani on Bet-lechem.
"Bet" tarkoittaa taloa.
Bet-lechem tarkoittaa "leivän taloa".
Ja Jeesus itse kutsui itseään Elämän leiväksi.
Careyn joululokerikossa on myös pussi oikeaa suitsuketta.
Minulle on tärkeää tutkia hahmojen historiallisia merkityksiä -
yhdistää Vanhan testamentin profetiat, Uuden testamentin opetukset -
ja Raamatun historian sovellutuksen.
Hän on ihmeissään, miten Jumala käyttää hänen tuotettaan, -
mutta hän jakaa sivuillaan ilmaistakin materiaalia adventin joka päivä.
Hänestä tärkein on joulun todellinen merkitys.
24. lokerosta tulee lahjapaketti.
Puhumme siitä, kuinka Jumala lähetti Jeesuksen parhaaksi lahjaksemme.
Jumala rakasti maailmaa niin että antoi ainoan Poikansa, -
ettei yksikään, joka Häneen uskoo, hukkuisi, vaan saisi ikuisen elämän.
Nyt Careyllä on mieluinen adventtikalenteri, -
ja sinäkin voit saada sen.
Jennifer Wishon, Arlington, Virginia.
Lisää joululokerikosta on kotisivuillamme: cbnnews.com.
Kiitos seurasta, näkemiin ja Jumalan siunausta!
Suomennos: Marianne Tenetz